**ZBIRANJE PODATKOV ZA NAMEN OBVEŠČANJA O VIŠINI PRISPEVKOV ZA SOCIALNA ZAVAROVANJA**

Spoštovani kmečki zavarovanci!

S sprejetjem novele Zakona o davčnem postopku (ZDavP-2J, Uradni list RS, št. 63/16) se tudi za kmečke zavarovance določa oddajanje obračunov prispevkov za socialno varnost, in sicer elektronsko prek portala eDavki. Za obračunska obdobja od 1. januarja 2018 dalje Finančna upava RS (FURS) sestavlja predizpolnjene obračune prispevkov za socialno varnost (POPSV) in jih kmetom vroča elektronsko prek portala eDavki. Prispevki morajo biti plačani najpozneje do 20. dne v mesecu za pretekli mesec.

Z uvedbo POPSV se hkrati **ukinja vsakomesečno pošiljanje položnic (plačilnih nalogov - UPN)** kmetom, saj jim bodo le te dostopne v elektronski obliki.

Ne glede na navedeno ukinitev pošiljanja UPN vas obveščamo, da smo s FURS dosegli dogovor, na podlagi katerega **se uvaja nov mehanizem obveščanja** kmečkih zavarovancev o njihovi mesečni obveznosti iz naslova socialnih zavarovanj. Skladno z dogovorom bo **FURS vsakemu kmečkemu zavarovancu na njegov mobilni telefon vsak mesec poslal tri mobilna sporočila (za pokojninsko in invalidsko zavarovanje, zdravstveno zavarovanje in zavarovanje za starševsko varstvo), v katerih bodo navedeni vsi podatki, potrebni za izpolnitev UPN in plačilo prispevkov iz naslova socialnih zavarovanj.**

V dogovoru s FURS smo se na Kmetijsko gozdarski zbornici Slovenije zavezali zbrati podatke, potrebne za nov način obveščanja. S tem namenom vam priporočamo, da izpolnite spodnjo izjavo. Morebitne kasnejše spremembe podatkov v izjavi pa sporočite direktno na pristojni Finančni urad (npr. spremembo telefonske številke).

Dodajamo, da **je izpolnitev izjave prostovoljna**, vendar svetujemo, da jo izpolnite vsi kmečki zavarovanci, v kolikor želite biti o višini zneskov prispevkov iz naslova socialnih zavarovanj obveščeni vsak mesec preko mobilnih sporočil. Pri tem opozarjamo, da mora vsak kmečki zavarovanec izpolniti svojo izjavo. **V kolikor je na kmetiji več zavarovancev, mora torej vsak zase izpolniti izjavo ter jo dostaviti kmetijskemu svetovalcu najkasneje do zaključka subvencijske kampanje (to je do 7.5.2018)**, saj v nasprotnem primeru ne bo vključen v nov mehanizem obveščanja s strani FURS.

**IZJAVA**

Spodaj podpisani/-a……..….................................……………………….rojen/-a......................,

stanujoč/-a..............................................................................................................................,

KMG-MID…………………………………………………..,

davčna številka…………….……………………..,

mobilna telefonska številka …………………………………………………………….

izjavljam, da Kmetijsko gozdarski zbornici Slovenije izrecno dovoljujem:

- obdelavo in uporabo zgoraj navedenih osebnih podatkov ter

- posredovanje teh podatkov v mojem imenu in za moj račun Finančni upravi Republike Slovenije,

in sicer izključno z namenom in v zvezi z obveščanjem o višini zneskov prispevkov za socialna zavarovanja za kmete, ki jih je potrebno plačati za posamezno obračunsko obdobje.

Dne......................,v/na............................ Podpis.............................................